продажби за износ за Съюза, отчетени въз основа на сертификатите за износ, представени от неговите клиенти. Сертификатите за износ обаче нито позволяват да се идентифицира производителят, нито сделката по продажбата, отчетена от производителя износител. Освен това сертификатите за износ не са събирани методично от всички клиенти през разследвания период. Въпреки положените от производителя износител големи усилия установеното по този начин местоназначение на продуктите при продажбите не се поддава на проверка и във всеки случай не е обхванат целият разследван период. Поради това Комисията не можа надеждно да определи, че тези продажби са продажби за износ за целите на изчисляването на дъмпинговия марж. Поради това твърдението се отхвърля.
 3.2.3. Сравнение
 (64)
 Един производител износител поиска корекция за обменния курс, като използва курса за деня, в който е разплатено задължението. За да може да се направи сравнение съгласно член 2, параграф 10 от основния регламент, за всички производители износители от Тайван последователно са използвани месечните обменни курсове на Европейската централна банка. Подходът, за който настоява производителят износител, не би отговарял на основния регламент, в който се изисква да се използва обменният курс, валиден в деня на продажбата. Поради това твърдението се отхвърля.
 (65)
 Един производител износител оспори използването на месечните обменни курсове на Европейската централна банка и настоя да се използват дневните ѝ обменни курсове. Производителят износител не посочи в количествено изражение разликата, до която ще доведе използването на различен курс. Комисията използва месечните обменни курсове с цел постигане на сравнимост и последователност, тъй като дъмпинговият марж за този производител беше част от дъмпинговия марж, изчислен за група свързани производители, само един от които беше поискал да се използват дневните обменни курсове.
 3.2.4. Дъмпингови маржове
 (66)
 Предвид направените промени в нормалната стойност, както е посочено в съображение 56 по-горе, окончателните дъмпингови маржове, изразени като процент от цената CIF на границата на Съюза, без платено мито, са, както следва:
 Таблица 2
 Дъмпингови маржове, Тайван
 Дружество
 Дъмпингов марж (%)
 Chia Far Industrial Factory Co., Ltd.
 0
 Tang Eng Iron Works Co., Ltd. и Yieh United Steel Corporation
 6,8
 Други оказали съдействие дружества
 6,8
 Всички други дружества
 6,8
 4. ВРЕДА
 4.1. Определение за промишленост и производство на Съюза
 (67)
 Както е посочено в съображение 90 от регламента за временните мерки, през разследвания период сходният продукт е бил произвеждан от девет известни производители от Съюза. Те представляват „промишлеността на Съюза“ по смисъла на член 4, параграф 1 от основния регламент.
 (68)
 Поради липсата на допълнителни коментари определението за промишленост на Съюза, дадено в съображения 90 — 93 от регламента за временните мерки, се потвърждава.
 4.2. Потребление на Съюза
 (69)
 Поради липса на коментари относно потреблението на Съюза временните констатации, изложени в съображения 94—96 от регламента за временните мерки, се потвърждават.
 4.3. Внос от засегнатите държави
 4.3.1. Кумулативна оценка на въздействието на вноса от засегнатите държави
 (70)
 След оповестяването заинтересованите страни отново настояха на твърденията си, изказани на етапа на временните мерки, че Комисията неправилно е направила кумулативна оценка на въздействието на дъмпинговия внос от КНР и Тайван. Не бяха представени нови елементи в подкрепа на това